Thomas dipunwiyosaken ing Roccasecca, celak Aquino, Italia, taun 1225. Bapanipun inggih punika Pangeran Landulf saking Aquino. Tiyang sepuhipun punika tiyang Kristen Katulik ingkang salèh. Punika ingkang dados jalaran putranipun, Thomas, ing yuswa gangsal taun dipunpasrahken ing biara Benedictus ing Monte Cassino kanggé diwulang supados ing mangsa ngajeng dados satunggiling biarawan. Sasampunipun sedasa taun Thomas wonten ing Monte Cassino, panjenenganipun dipunpindhah ing Naples kanggéngrampungaken pendidikan basanipun. Sasampunipun ing mrika, panjenenganipun wiwit kasengsem marang pedamelan karasulan gréja, lan panjenenganipun ngupados pindhah ing Ordho Dominikan, satunggiling ordho ingkang sanget kagungan peranan ing abad punika. Pepénginanipun boten dipunpangèstoni déning tiyang sepuhipun saéngga panjenenganipun kedah mapan ing Roccasecca laminipun langkung saking satunggal taun. Nanging, tekadipun sampun wateg saéngga tiyang sepuhipun pasrah marang gegayuhan putranipun. Ing taun 1245, Thomas resmi dados anggota Ordho Dominikan.

Karbala iku kutha paling sugih ing Irak. Sumber devisané asal saka pengunjung kang ngayahi ibadat lan produk panganan, mligi kurma. Sacara administratif, Karbala kapérang dadi rong dhistrik, ""Karbala Tuwa"", punjer agama, lan ""Karbala Anyar"", laladan omahan kang ana sekolah Islam lan yasan pamaréntah.

Sisik-sisik dorsal sajeroning 17 deret ing tengah awak lan 15 deret ing cepaké buntut. Sisik-sisik ventral 178–224 iji, sisik anal sepasang utawa berbelah, sisik subkaudal (ing ngisor buntut) 57 nganti 80 pasang. Sisik-sisik supralabial (lambé nduwur) jumlahe 9 iji, no. 3 nganti 5 utawa no. 4–5 ngemèk mata. Ing nduwur lambé, ing atarané sisik postnasal (irung) lan orbit (mata) ana rong sisik, ya iku sisik loreal (pipi) lan preokular. Sisik loreal dawa lan ngemèk sisik internasal, preokular ngemèk perisai frontal.

Protès anti pamaréntah pinuju kadadéan ing Thailand wiwit November 2013. Sawisé stabilitas sing cukup apik sajeroning 3 taun, dhémonstrasi ing Bangkok kadadéan manèh minangka tandha ora maremé marang Perdhana Mentri Yingluck Shinawatra, dipicu déning RUU amnesti sing diusulaké kanggo nggampangaké baliné tilas perdhana mentri, Thaksin Shinawatra, sing pinuju diasingaké. RUU iki disahaké déning Parté Pheu Thai sing ndhominasi DPR ing tanggal 1 November, lan nuwuhaké perlawanan saka Parté Dhémokrat lan obahan sing ndhukung pamaréntah, Kaos Merah. RUU mau sabanjuré ditulak déning Senat ing tanggal 11 November, ananging unjuk rasa, sing dipimpin déning Suthep Thaugsuban, tansaya ndadi.

Soetjipto wangsul malih ndhèrèk pendidikan Hersholing Mobrig wonten ing Sukabumi (1950). Sasampunipun punika, piyambakipun dipunangkat dados Wakil Koordinator lan Inspektur Mobile Brigade Pulisi Jawa Timur (1951), lan Wakil Koordinator lan Inspektur Mobrig Pulisi Jawa Tengah (1954). Piyambakipun lajeng dipunkintun dhateng Italia saperlu sinau malih babagan ngèlmu kepulisian. Pungkasaning taun 1960, piyambakipun dipundunungaken minangka Ajun Komisaris Besar Pulisi Kastaf wonten ing Markas Pimpinan Komandan Mobrig Pulisi Pusat.